laion/Wikipedia-Exotic huggingface dataset:
מחנה המעצר בון לה רולנד

מחנה בון לה רולנד (בצרפתית: Beaune-la-Rolande) היה מחנה ריכוז ומחנה מעצר בצרפת בתקופת השואה. המחנה, שפעל בשנים 1940–1943, שכן בעיירה בון-לה-רולנד (אנ') במחוז לוארה, 100 ק"מ דרומית לפריס. הוא היה אחד ממספר מחנות מעצר בהם ריכזה המשטרה הצרפתית יהודים מהגרים שהיו חסרי אזרחות צרפתית, לקראת שילוחם למחנות ההשמדה. המחנה כלל 15 צריפים שנבנו על מגרש הספורט בעיירה ונשמרו על ידי גדר תיל ומגדלי שמירה. הוא הוקם בשנת 1939 על מנת לכלוא שבויי מלחמה גרמנים בעת מלחמת העולם השנייה, אך הוא שימש למעשה את הגרמנים, החל מיוני 1940, לכליאת שבויי מלחמה צרפתים לפני שליחתם לגרמניה. הגרמנים שלטו במחנה בעזרת כוחות העזר הצרפתיים, והם השתכנו במבנים של בית הספר הסמוך. בחודש מאי 1941,נכלאו במחנה יותר מ -2,000 יהודים, גברים זרים (חסרי אזרחות צרפתית) בעיקר מפולין ורומניה. בתחילה התאפשרו ביקורים במקום וכשהצפיפות גברה, הותר לחלק מהאסירים להשתכן בבתי העיירה או בחוות הסמוכות, כשהיה עליהם לדווח על נוכחותם כל בוקר במחנה כאסירים במקום. בחודשי יולי ואוגוסט 1942, לאחר מצוד וול דהיב בו נאספו רבים מיהודי פריס, נשלחו אל המחנה יותר מ -3,000 יהודים, בעיקר משפחות שכללו גברים, נשים וילדים, והם חיו שם בתנאים קשים מאוד. אחת הסצנות הכאובות שהתרחשו במחנה, היה הרגע בו אמהות הופרדו בכוח מילדיהן שיועדו לגירוש לפניהן, בתחילת אוגוסט 1942. רובם (2,773 נפש) נשלחו לאחר זמן קצר למחנה ההשמדה אושוויץ בפולין (בתאריכים 28 ביוני, 5 ו-7 באוגוסט ו-23 בספטמבר 1942). במרץ 1943, יותר מ-1,200 עצירים יהודים הגיעו לבון לה-רולנד מדראנסי ונשלחו זמן קצר לאחר מכן אל מותם במחנות ההשמדה, כשהם בטוחים שהיעד של השילוחים הוא גרמניה. בסך הכל נכלאו במחנה כ-18,000 יהודים. המחנה נסגר ב-4 באוגוסט 1943 על ידי אלויס ברונר, שנשלח לצרפת בידי אדולף אייכמן על מנת לסייע בגירוש היהודים. עם התקדמות כוחות בעלות הברית, שוכנו בו הולנדים לפני שהוחזרו לארצם. לאחר הרס המחנה בשנת 1947, הוקם במקום בית ספר לעקרות בית, ולאחר מכן בית ספר חקלאי שעדיין פועל במקום. לוח הנצחה הוצב בחזית תחנת הרכבת הישנה בעיירה. בשנת 1965 הוקם במקום שבו שכן המחנה מונומנט זיכרון, שבא להנציח את גירוש המשפחות היהודיות. החליפה אותו "אנדרטת ההזדקנות" שנחנכה במאי 1989, ובה חקוקים שמותיהם של חלק מהאנשים והמשפחות שנכלאו במחנה. בכל שנה מתקיים במקום טקס אזכרה, הנערך על ידי ארגונים יהודים-צרפתיים בשיתוף עיריית בון-לה-רולנד. המחנה מתואר בסרט הקולנוע "נקודת איסוף", אליו נשלחים גיבורי הסרט לאחר מצוד ול ד'איב. סרז' שלמה רוטגולד (עורך), אדז'יה יקירתי, ילדים יקרים, מצרפתית עדה פלדור, הוצאת יד ושם, 2008 (חליפת מכתבים של אבי המשפחה ממחנה בון-לה-רולנד. קטעים מהספר). מדיה וקבצים בנושא מחנה המעצר בון לה רולנד בוויקישיתוף
פנחס בן-פורת

פנחס (פיניה) בן פורת (10 באוקטובר 1914 – 27 ביולי 1955) היה מראשוני הטייסים בפלמ"ח ובחיל האוויר הישראלי. נולד ב-1914 בקריבה אוזרו שבאוקראינה, וב-1921 ובעלייה השלישית עלה ארצה עם הוריו. דרך הנוער העובד בירושלים הגיע לכפר הנוער בן שמן ומשם לקיבוץ נען. הוא הצטרף להגנה ועסק בהעברות נשק במחתרת. בשלהי 1940 הצטרף לקורס טיס בחברת אווירון וצבר שעות טיס רבות. בשנת 1942 הצטרף לפלמ"ח ושירת בגדוד הרביעי בפלוגה ז'. בשנים 1945–1947 שירת במחלקת הטיס של הפלמ"ח מ-17 ביולי 1946 - 4 באוגוסט 1947 עבר באנגליה קורס למדריכי טיסה וחזר עם רישיון לעוזר מדריך טיסה, רישיון לטייס מסחרי ורישיון לניווטים. במלחמת העצמאות צורף לשירות האוויר. ב-17 בדצמבר 1947 התקיפו כ-200 ערבים את נבטים שבצפון הנגב. אש נפתחה לעבר כמה מחברי המושב שיצאו עם שחר להניע את משאבת המים ושניים מהם נפצעו. בשעה 08.00 המריא בן פורת משדה דב במטוס קל RWD-13 עם רופא מהשירות הרפואי ונחת ליד בית אשל. לקצין בריטי שהיה במקום אמר כי הוא שליח של חברת אווירון וכי מגן דוד אדום שלח את הרופא לבית אשל. הקצין האמין לו, נסע לנבטים וחזר לבית אשל בהודיעו כי כ-200 ערבים מתקיפים את נבטים וכי הוא נוסע לבאר שבע להזעיק עזרה. למרות החשש להסתבכות עם הבריטים החליט בן פורת על דעת עצמו לטוס לנבטים כדי להציל את הנקודה. אלי אביבי, מפקד מחלקת הפלמ"ח בבית אשל, התנדב לשמש כמקלען. הוא נקשר לכיסא, שתי הדלתות הצדדיות הוסרו וחברי המקום ציידו אותו ברימוני יד. בן פורת המריא מבית אשל לנבטים, הנמיך מעל הנקודה והמקלען פתח באש וזריקת רימונים על התוקפים שנסוגו במהירות. הוא נחת בנבטים, השאיר את המקלען וחזר לשדה דב עם הפצוע. בכך ביצע את התקיפה והפינוי בהיטס בפעם הראשונה במלחמת העצמאות. לאחר שקבל בן-גוריון דיווח אישי מבן פורת על פעולתו כתב ביומנו: "הדבר הגיע לערבים בירושלים ועשה רושם כביר". בן פורת עבר עם השירות האווירי לחיל האוויר הישראלי. מונה למפקד טייסת 69 של מטוסי B-17. ב-1951 השתחרר מצה"ל ועבר לשרת כטייס בחברת אל על. הוא התקדם באל על ועמד להתמנות לקברניט אך לא זכה לכך. ב-27 ביולי 1955 ביצע טיסת הסמכה במטוס לוקהיד קונסטליישן שלאחריה היה אמור לקבל הסמכה לקברניט. המטוס הופל על ידי מטוסים בולגרים בשמי בולגריה. בן פורת ו-57 נוסעים ואנשי צוות, נספו. בן פורת נקבר בקבר האחים בבית העלמין קריית שאול ביחד עם שאר ההרוגים בתאונה. אורי מילשטיין: תולדות מלחמת העצמאות, הוצאת זמורה ביתן, כרך ב', 1989, עמ' 235. מדיה וקבצים בנושא פנחס בן-פורת בוויקישיתוף פנחס בן-פורת, באתר הפלמ"ח תקיפה אווירית ראשונה של כוח עברי באתר "פרדייב" נתיב לנשר בשמיים-מחלקת הטיס של הפלמ"ח ניצן סדן, מטוס פולני, אומץ ציוני: המתקפה האווירית הראשונה של ישראל, באתר כלכליסט, 14 במאי 2024 בן פורת פנחס (פיניה'לה), באתר קיבוץ נען ניצן סדן, מטוס פולני, אומץ ציוני: המתקפה האווירית הראשונה של ישראל, באתר כלכליסט, 14 במאי 2024 פנחס בן-פורת באתר GRAVEZ
מוסטקי

האם התכוונתם ל... ז'ורז' מוסטקי – משורר, מלחין וזמר צרפתי יהודי שהתפרסם בתחום השאנסון יוסף מוסטקי – מלחין וזמר ישראלי
רודריגו ליאאו

רודריגו ליאאו (בפורטוגזית: Rodrigo Leão; נולד ב-1964 בליסבון), הוא מוזיקאי ומלחין פורטוגזי. בשנת 1982 החל לנגן בלהקה בשם Sétima Legião, ואחר כך בשנת 1985 הצטרף כנגן קלידים ללהקת מדרדאוש, אחת מהלהקות המצליחות בפורטוגל, אשר זכתה גם להכרה עולמית. בשנת 1993 הוציא את אלבום הסולו הראשון שלו, Ave Mundi Luminar ושנה לאחר מכן פרש ממדרדאוש כדי להתמקד בקריירת הסולו. Ave Mundi Luminar, 1993 Mysterium (EP), 1995 Theatrum, 1996 Alma mater, 2000 Pasión (live), 2003 Cinema, 2004 O Mundo (1993-2006) (Compilation), 2006 Portugal, Um Retrato Social (Original Sound Track), 2007 A Mãe, 2009 A Montanha Mágica, 2011 Songs (2004-2012), 2012 מדיה וקבצים בנושא רודריגו ליאאו בוויקישיתוף אתר האינטרנט הרשמי של רודריגו ליאאו רודריגו ליאאו, ברשת החברתית פייסבוק רודריגו ליאאו, ברשת החברתית אקס (טוויטר)
משפט רליך-קונדרשוב

באנליזה פונקציונלית, משפט רליך-קונדרשוב הוא משפט לגבי שיכון קומפקטי (כלומר, שיכון רציף שהוא גם אופרטור קומפקטי) בין שני מרחבי סובולב. המשפט קרוי על שם המתמטיקאי הגרמני-אוסטרי פרנץ רליך והמתמטיקאי הרוסי ולדימיר קונדרשוב. תהי Ω ⊂ R n {\displaystyle \Omega \subset \mathbb {R} ^{n}} קבוצה פתוחה, חסומה וליפשיצית ויהי 1 ≤ p < n {\displaystyle 1\leq p<n} . נגדיר p ∗ = n p n − p {\displaystyle p^{*}={\frac {np}{n-p}}} . אזי מרחב הסובולב W 1 , p ( Ω ) {\displaystyle W^{1,p}(\Omega )} ניתן לשיכון רציף במרחב ה-Lp L P ∗ ( Ω ) {\displaystyle L^{P^{*}}(\Omega )} ולשיכון קומפקטי במרחב L q ( Ω ) {\displaystyle L^{q}(\Omega )} לכל 1 ≤ q ≤ p ∗ {\displaystyle 1\leq q\leq p^{*}} . כלומר, W 1 , p ( Ω ) ↪ L p ∗ ( Ω ) {\displaystyle W^{1,p}(\Omega )\hookrightarrow L^{p^{*}}(\Omega )} וגם 1 ≤ q < p ∗ ⟹ W 1 , p ( Ω ) ⊂⊂ L q ( Ω ) {\displaystyle 1\leq q<p^{*}\implies W^{1,p}(\Omega )\subset \subset L^{q}(\Omega )} . היות ששיכון הוא קומפקטי אם ורק אם אופרטור השיכון (הזהות) הוא אופרטור קומפקטי, נובע ממשפט רליך-קונדרשוב שלכל סדרה חסומה במידה שווה במרחב W 1 , p ( Ω ) {\displaystyle W^{1,p}(\Omega )} קיימת תת-סדרה המתכנסת במרחב L q ( Ω ) {\displaystyle L^{q}(\Omega )} . המסקנה הזאת ידועה כמשפט הבחירה של רליך-קונדרשוב. משפט רליך-קונדרכוב שימושי להוכחת אי-שוויון פואנקרה לפיו לכל u ∈ W 1 , p ( Ω ) {\displaystyle u\in W^{1,p}(\Omega )} (כאשר Ω {\displaystyle \Omega } עומד בתנאי משפט רליך-קונדרכוב) מקיים: ‖ u − u Ω ‖ L p ( Ω ) ≤ C ‖ ∇ u ‖ L p ( Ω ) {\displaystyle \|u-u_{\Omega }\|_{L^{p}(\Omega )}\leq C\|\nabla u\|_{L^{p}(\Omega )}} כאשר הקבוע C תלוי רק בערך p ובתכונות הגאומטריות של Ω {\displaystyle \Omega } וכן u Ω = def 1 v o l ( Ω ) ∫ Ω u ( x ) d x {\displaystyle u_{\Omega }{\overset {\mbox{def}}{=}}{\frac {1}{\mathrm {vol} (\Omega )}}\int _{\Omega }u(x)\,\mathrm {d} x} הוא הערך הממוצע של u בתחום Ω {\displaystyle \Omega } . Evans, Lawrence C. (2010). "§5.8.1". Differential Equations, Partial (2nd ed.). p. 290. ISBN 0-8218-4974-3.
מפעל הטרקטורים (וולגוגרד)

מפעל הטרקטורים של העיר וולגוגרד (ברוסית: Волгоградский тракторный завод) הוא מפעל לייצור טרקטורים שנבנה בעיר וולגוגרד בשנת 1930. במהלך קרב סטלינגרד שטח המפעל היה במרכז הלחימה. בשנת 2006 המפעל שולב בתשלובת "מפעלי הטרקטורים" שמרכזה בעיר צ'בוקסרי. החלטה על הקמת המפעל התקבלה בשנת 1926 והוא היה בין פרויקטי הדגל של החומש הראשון. האתר שנבחר להקמת המפעל היה ממוקם 14 ק"מ מהעיר והקמתו החלה ב-26 ביולי 1926. התכנון בוצע על ידי חברה אמריקאית ומומחים מחוץ לברית המועצות השתתפו באופן פעיל בהקמת המפעל החדש. בעת הקמתו, נקרא המפעל "מפעל טרקטורים של סטלינגרד על שם דזרז'ינסקי", על שמו של המהפכן הסובייטי פליקס דזרז'ינסקי אשר נפטר באותה שנה, ושם זה נותר על כנו עד לשנת 1961. ב-17 ביוני 1930 החל לעבוד פס ייצור ראשי ומשערי המפעל יצא הטרקטור הראשון בעל הספק של 30 כוח סוס. ב-20 באפריל 1932 המפעל הגיע ליכולת התכנונית - 144 טרקטורים ביום. לקראת יוני 1940 המפעל כבר ייצר 232,700 טרקטורים - מעל לחצי מכל הטרקטורים שנבנו בברית המועצות. עוד לפני תחילת מלחמת העולם השנייה המפעל התחיל לייצר טנקי T-34. במהלך אוגוסט 1942 החלו קרבות בשטח המפעל, כאשר להגנת המפעל נוצלו טנקים שנבנו אך טרם הועברו לידי הצבא. פסי ייצור הופסקו ב-13 בספטמבר 1942 כאשר הקרבות באתר היו בעיצומן. מייד לאחר נסיגת הנאצים החל שיקום המפעל וכבר ביוני 1943 המפעל העביר לצבא משלוח ראשון של טנקים משופצים. לאחר סיום הקרבות ונסיגה הצבא הגרמנית המפעל שוקם ולאחר המלחמה חזר לייצור טרקטורים לחקלאות. בסך הכול במהלך פעילותו המפעל ייצר מעל למיליון טרקטורים לחקלאות שבחלקו סופקו למדינות שונות. בשנת 1963 הסתיימה הרחבת המפעל והוא עבר לייצור טרקטורים מדגם DТ-75. דגם זה עבר שינויים רבים ונמצא בבסיס התכנון של הדגם שמיוצר גם כיום. בשנת 1994 המפעל עבר לייצור סדרה חדשה של טרקטורים בעלי הספק של עד 150 כוח סוס. במקביל לייצור טרקטורים, עסק המפעל בייצור תוצרת צבאית. בשנות ה-30 של המאה ה-20 נבנו בו טנקים מדגם T-26, ובשנות ה-60 החל ייצור טנקים מדגם PT-76. בנוסף לכך המפעל התמחה בייצור משוריינים ומשחיתי טנקים לחיל הנחתים הסובייטי והרוסי. בשנת 2002 אורגן המפעל מחדש תוך חלוקתו למספר יחידות עצמאיות. בשנת 2005 הוכרז על הליך פירוק של המפעל והוא הועבר לידי תשלובת בה מאוחדים מספר מפעלים רוסים בתחום. בתקופה הסובייטית הוענקו למפעל: עיטור לנין (פעמיים), עיטור הדגל האדום של העמל ועיטור המלחמה הפטריוטית הגדולה. מדיה וקבצים בנושא מפעל הטרקטורים בוויקישיתוף
משפט קושי (תורת הטורים)

משפט קושי לטורים קובע שמכפלה של טורים מתכנסים בהחלט, כאשר מפרשים אותה כטור, מתכנסת בהחלט אף היא, וסכומה הוא מכפלת הסכומים של הטורים. יהיו ∑ n = 0 ∞ a n {\displaystyle \sum _{n=0}^{\infty }a_{n}} ו- ∑ n = 0 ∞ b n {\displaystyle \sum _{n=0}^{\infty }b_{n}} טורים מתכנסים בהחלט ל-A ול-B בהתאמה, אזי הטור ∑ i , j ∈ N a i b j {\displaystyle \sum _{i,j\in \mathbb {N} }a_{i}b_{j}} מתכנס אף הוא בהחלט וסכומו הוא AB. אלא שטור הוא סכום של סדרה, וכדי שלסכום המכפלות תהיה משמעות של טור, יש לסדר את הרכיבים a i b j {\displaystyle a_{i}b_{j}} בסדר כלשהו, למשל כך שהרכיבים עם i+j קטן יותר מופיעים מוקדם יותר. משפט קושי עוסק בטור המכפלה ללא סדר מוגדר על האיברים. הוא קרוב ברוחו למשפט מרטן, העוסק באותו טור עם סדר האיברים הטבעי, כדלקמן. יהיו ∑ n = 0 ∞ a n {\displaystyle \sum _{n=0}^{\infty }a_{n}} ו- ∑ n = 0 ∞ b n {\displaystyle \sum _{n=0}^{\infty }b_{n}} טורים מתכנסים, שאחד מהם מתכנס בהחלט. אז הטור שמוגדר ∑ n = 0 ∞ ( ∑ i = 0 n a i b n − i ) {\displaystyle \sum _{n=0}^{\infty }(\sum _{i=0}^{n}a_{i}b_{n-i})} מתכנס אף הוא בהחלט וסכומו הוא AB. הקשר בין שני הטורים הוא שהטור המתואר במשפט מרטן מתקבל מהטור המתואר במשפט קושי באמצעות הכנסת סוגריים לסידור נתון של הטור. בדרך כלל הכנסת סוגריים לטור ניתנת ללא שינוי הסכום, אם מספר האיברים בכל סוגריים חסום והאיבר הכללי שואף לאפס או אם כל האיברים בכל סוגריים שווי-סימן. משפט מרטן קובע שהכנסת סוגריים לטור המתואר במשפט קושי מותרת בהינתן הסדר המתואר ללא התנאים הללו. כדי להוכיח שהטור ∑ i , j ∈ N a i b j {\displaystyle \sum _{i,j\in \mathbb {N} }a_{i}b_{j}} מתכנס בהחלט נבחר סידור כלשהו של טור הערכים המוחלטים ∑ i , j ∈ N | a i b j | {\displaystyle \sum _{i,j\in \mathbb {N} }\left|a_{i}b_{j}\right|} (כדוגמת הקונבולוציה שהוזכרה לעיל); כעת מכיוון שכל האיברים של טור הערכים המוחלטים אי-שליליים, הרי שסדרת הסכומים החלקיים עולה, ולפיכך מספיק להראות שהיא חסומה כדי להסיק שהיא מתכנסת. נניח כי נתון סכום חלקי כלשהו, אפשר לחסום כל סכום חלקי של טור המכפלה באמצעות מכפלת הסכומים החלקיים ( ∑ i = 0 n | a i | ) ( ∑ j = 0 n | b j | ) {\displaystyle (\sum _{i=0}^{n}\left|a_{i}\right|)(\sum _{j=0}^{n}\left|b_{j}\right|)} , כאשר n הוא אינדקס מקסימלי בין כל איבר בסכום החלקי הנתון של המכפלה. ביטוי זה חוסם את הסכום החלקי מכיוון שכל הקומבינציות של המכפלות האפשריות מופיעות בו, והוא כמובן חסום על ידי המכפלה ( ∑ n = 0 ∞ | a n | ) ( ∑ n = 0 ∞ | b n | ) {\displaystyle \left(\sum _{n=0}^{\infty }\left|a_{n}\right|\right)\left(\sum _{n=0}^{\infty }\left|b_{n}\right|\right)} . מכאן שהטור ∑ i , j ∈ N a i b j {\displaystyle \sum _{i,j\in \mathbb {N} }a_{i}b_{j}} מתכנס בהחלט ובפרט מתכנס, כלומר סדרת הסכומים החלקיים שלו (בסידור כלשהו) היא סדרה מתכנסת. מהעובדה שמדובר בסדרה מתכנסת נובע שכל תת-סדרה שלה מתכנסת לאותו גבול, ולכן מספיק למצוא תת-סדרה כלשהי שמתכנסת ל-AB. אם מתבוננים בסידור של איברי המכפלה מהצורה הבאה: a 0 b 0 + ( a 0 b 1 + a 1 b 1 + a 1 b 0 ) + ( a 0 b 2 + a 1 b 2 + a 2 b 2 + a 2 b 1 + a 2 b 0 ) + . . . {\displaystyle a_{0}b_{0}+(a_{0}b_{1}+a_{1}b_{1}+a_{1}b_{0})+(a_{0}b_{2}+a_{1}b_{2}+a_{2}b_{2}+a_{2}b_{1}+a_{2}b_{0})+...} , ולוקחים תת-סדרה מהצורה ∑ i = 0 n b i ∑ j = 0 n a j {\displaystyle \sum _{i=0}^{n}b_{i}\sum _{j=0}^{n}a_{j}} , ניתן להסיק שהגבול ב-n ששואף לאינסוף הוא AB.
תיכון לילה

תיכון לילה (באנגלית: Night School) היא סדרת ספרי מתח לבני נוער שנכתבה על ידי הסופרת הבריטית סי ג'יי דוהרטי. הסדרה כוללת שבעה ספרים. הספר הראשון מתוך סדרת ההמשך, המתקיימת באותו יקום, פורסם בשנת 2022. הסדרה עוסקת בהתאקלמותה של הנערה אלי שרידן בפנימייה אליה הגיעה. אלי היא תלמידה בינונית ומרדנית בת 16, שנעצרה 3 פעמים על ידי המשטרה, ולאחר מכן נשלחה על ידי הוריה לפנימייה "אקדמיית קימריה", שנחשבת יוקרתית ומפוארת. בפנימייה היא פוגשת בני נוער נוספים: קרטר המתבודד והמסתורי, סילבן הצרפתי והמקסים, קייטי גילמור המתנשאת והקנאית, וג'ו התוססת והמתוסבכת. אלי חושפת לאורך הסדרה סודות על המשפחה שלה ועל זהותה. במקביל, לאחר נשף חשוב שהתרחש בפנימייה, מגלה אלי סודות על הפנימייה, ועל המלחמה המסוכנת בה היא נמצאת. כך למשל, היא מנסה לברר על "כיתת הלילה" הסודית שאסור להזכיר את שמה, והאופן בו אחיה שברח קשור לכך; על איש מסתורי שגרם לשריפה בנשף הקיץ; ועל הארגון הענק הקשור לפנימייה והשפעתו על העולם. אלי מגלה בהדרגה על הסכנות בחייה, ומעורבת באירועי פשע, רומנטיקה, דרמה ורצח. אלי יוצאת במהלך חמשת הספרים למסע עם החברים שלה, במקביל היא עוברת תהליכים של התבגרות אישית וחברתית, מחילה וסליחה, חרטה על טעויות עבר, ובחירה רומנטית. "תיכון לילה" (שיצא בארץ על ידי ספרי עליית הגג בינואר 2012) "תיכון לילה 2: שקר שחור שקר לבן" (מרץ 2013, "Night School: Legacy") "תיכון לילה 3: רסיסים" (מאי 2014, "Night School: Fracture") "תיכון לילה 4: המאבק" (פברואר 2015, "Night School: Resistance") "תיכון לילה 5: סופמשחק" (יוני 2015, "Night School: Endgame") הספר (שהוא גם ספר הביכורים של דוהרטי) זכה לפופולריות רבה ברחבי העולם ולביקורות חיוביות, ותורגם ל-21 שפות, בהן עברית. במאי 2014, צוין הספר הרביעי במקום הראשון בעיתון "ידיעות אחרונות" ברשימת הספרים הנמכרים ביותר בישראל. בדצמבר 2015, הספר החמישי זכה למקום 1# ברשימת רבי המכר בישראל לנוער. בנובמבר 2020 יצא הספר הראשון מתוך סדרת ההמשך, "תיכון לילה 6: מספר 10", אשר מהווה חלק מטרילוגיה. הספר יצא בישראל במרץ 2022. בספטמבר 2021 יצא הספר השני מסדרת ההמשך, "תיכון לילה 7: שם-קוד גחלילית". הספר יצא בישראל במרץ 2023. ב-12 בדצמבר 2014, הועלה לאתר יוטיוב הפרק הראשון של סדרת האינטרנט המבוססת על הספר. היא נכתבה על ידי דוהרטי, בוימה על ידי ג'ק ג'וורס, ופרקיה צולמו בקולג' "בריקסון פרט הייטס". הסדרה מתארת גם מחשבות של הדמויות ועולמן האישי, שאינם כתובים בספר. את אלי מגלמת ג'סיקה סרג'נט; היא זכתה בפרס "השחקנית האהובה ביותר של השבוע" באתר Indie Series Network's Web Series of the Week, בו גם זכתה הסדרה ל"סדרה האהובה ביותר של השבוע" פעמיים ברצף. סדרה זו כללה שישה פרקים ונחלה הצלחה עם חצי מיליון צפיות. היא גם זכתה בפרס הזהב ל"תסריט הטוב יותר של 2016" בטקס DC Web Fest. זו סדרת האינטרנט הראשונה לבני נוער המבוססת על ספר, מחוץ לארצות הברית. שאר השחקנים בסדרה הם קמפבל צ'אליס (קרטר ווסט), לואיס קלארק-קלייר (סילבן קאסל), דני כרמל (נתניאל סנט ג'ון), טום בלוואנט (גייב פורת'אס), ג'ודי הירסט (ג'ו ארינגפורד) וגרייס פרי (קייטי גילמור). תיכון לילה, ברשת החברתית פייסבוק
פרוקופטודון

פרוקופטודון (שם מדעי: Procoptodon) הוא סוג נכחד של קנגורו מתת-משפחת קנגורי ענק ששגשג בתקופת הפליסטוקן. יצור זה היה הגדול שבמיני הקנגורו מעולם. קנגורו זה אכל עלים מצמרות העצים של יערות אוסטרליה והיה קצר-פנים שעיניו הופנו קדימה והוא הגיע לגובה שני מטרים ולמשקל 230 ק"ג. בידיו היו שתי אצבעות ארוכות עם טפרים גדולים בכל יד שאולי עזרו לו לתפוס את הענפים הגבוהים ולקרבם לפיו. היו לו אצבעות דמויי-פרסות והוא רץ מהר כדי להתגונן ויכול גם לקפוץ ולבעוט באויביו בעיטה חזקה לא פחות מהקנגורו המודרני. הפרוקופטודון שימש טרף לאריה הכיס, לטאת המגלניה הענקית, לנחש וונאמבי ולתניני ענק האוסטרליים מקוסוכיניים. הוא היה חלק ממגאפאונה אוסטרלית קדומה שכללה את טפיר הכיס, עופות ענק ממשפחת הדרומורניטיים, הצב מיאולניה ועוד זוחלי ענק ובעיקר קרוביו של הוומבאט - הדיפרוטודוניים העצומים שהגיעו לגודל של קרנף. חיות אלו נכחדו עם הגיעו של האדם לאוסטרליה, מסיבות שונות. הן מאחר שניצודו, והן מאחר שסביבת המחיה שלהם שונתה בהדרגה באופן שלא אפשר את התקיימותם. גם שינוי האקלים בתקופת הקרח יכול היה לגרום להיעלמות היערות ולהכחידם. הוא תואר על ידי החוקר ריצ'רד אוון ב-1873. הופיע בסדרה "מפלצות חוזרות לתחייה" ובמשחק "עולם היורה: המשחק". מדיה וקבצים בנושא פרוקופטודון בוויקישיתוף פרוקופטודון, באתר האנציקלופדיה של החיים (באנגלית) פרוקופטודון, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
דימטריס חריסטופי

דימיטריס חריסטופי (ביוונית: Δημήτρης Χριστοφή; נולד ב-28 בספטמבר 1988 בסוטירה שבקפריסין) הוא כדורגלן קפריסאי המשחק בעמדת הקשר ההתקפי והחלוץ בקבוצת אומוניה ניקוסיה מליגת העל הקפריסאית ובנבחרת קפריסין. חריסטופי התחיל את הקריירה שלו בקבוצת אוניסילוס סוטיראס. בקיץ 2007 עבר לאנוסיס נאון פראלימני. בקיץ 2008 עבר לאומוניה ניקוסיה, ששילמה עבורו מיליון אירו (שיא בליגה הקפריסאית), וחתם על חוזה לארבע שנים תמורת שכר של 150,000 אירו. ביוני 2013 חתם בפ.צ. סיון מליגת העל השווייצרית. באוגוסט 2015 חזר לאומוניה ניקוסיה. אומוניה ניקוסיה אליפות קפריסין: 2010 הגביע הקפריסאי: 2011, 2012 הסופר קאפ הקפריסאי: 2010, 2012 דימטריס חריסטופי, באתר Transfermarkt דימטריס חריסטופי, באתר Soccerway דימטריס חריסטופי, באתר WorldFootball.net דימטריס חריסטופי, באתר National Football Teams דימטריס חריסטופי, באתר FootballDatabase.eu Arsenal and Manchester United have both been scouting Omonoia Nicosia youngster Demetris Christofi ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Killing Floor

Killing Floor הוא משחק יריות והישרדות מגוף-ראשון שפותח והופץ על ידי Tripwire Interactive. המשחק מבוסס על מוד ל-Unreal Tournament 2004 ששוחרר ב-2005 ופותח על ידי Shatterline Productions. המשחק שוחרר ב-14 ביוני 2009 עבור Microsoft Windows וב-5 במאי 2010 עבור OS X. גרסת הלינוקס של המשחק שוחררה בסטים בנובמבר 2012. Killing Floor הוא משחק יריות בגוף ראשון, המאפשר לכל שחקן לעבור דרך סביבת ה-3D. המשחקיות מורכבת רק מסוג אחד, שבו השחקן נלחם בגלים של דגימות הנראות כמו זומבים, עם כל גל של זומבים, הגל נהיה קשה וקשה יותר, עד שנגמר במאבק נגד "הבוס", המכונה בשם "הפטריארך". השחקנים מרוויחים כסף עבור כל הריגה במשחק. בין כל גל, השחקנים יפגשו סוחר נשק ושם יוכלו למכור ולקנות שריונים, וכלי נשק נוספים, החל מקטאנה, מטעני צינורים, להביורים, רובי ציד וכן הלאה. את הנשקים אפשר למצוא באופן אקראי על פני השלב. השחקנים מעודדים אחד את השני לעבוד ביחד, הם יכולים לסחור פריטים וכסף ואפשרות הריפוי יעילה יותר על שחקנים אחרים מאשר על עצמך. Left 4 Dead Left 4 Dead 2 אתר האינטרנט הרשמי של Killing Floor (באנגלית) המשחק בתור מוד (באנגלית) הוויקי של המשחק (באנגלית) ביקורת משחק: Killing Floor, אתר ויגיימס (בעברית) Killing Floor, באתר PCGamingWiki (באנגלית) Killing Floor, במסד הנתונים הקולנועיים IMDb (באנגלית)
Alien Swarm

Alien Swarm הוא משחק יריות בגוף שלישי מתצוגה מלמעלה שפותח על ידי Valve והופץ על ידי סטים. המשחק יצא לפלטפורמת ה-Microsoft Windows בלבד בתאריך ה-19 ביולי 2010. המשחק פותח על בסיס מוד מצליח למשחק "Unreal Tournament 2004". המשחק הוא חינמי בסטים. Alien Swarm הוא משחק יריות מלמעלה ללמטה נקבע בזווית של 60 מעלות. ארבעה שחקנים יכולים להצטרף למשחק של שיתוף פעולה יחד, שמטרת השחקנים היא להתקדם בשלבים הבדיוניים, הנושא את המדע אל תוך החייזרים. השחקנים יכולים לבחור לקראת תחילת המשחק מתוך 40 פריטים את מה שהם רוצים, המשחק כולל סטטיסטיקה מתמשכת, ציוד נעילה והישגים. נחיל של חייזרים פולשים השלטתו על כדור הארץ, בדצמבר 2052. חיילי מארינס נוחתים על ספינה בשם "כלב דם", במטרה לחפש ניצולים, ואם יהיה צורך, גם כדי להרוס את המושבה כדי למנוע את התפשטות החייזרים. כוח המשימה הורג מספר רב של חייזרים "נורמליים", אלא גם את הביצים הזרות, את הגידולים הסרטניים, טפילים ויצורים אחרים. עד מהרה הם מגלים כי המתיישבים כולם נהרגו על ידי הנגיעות הזרות. החיילים לאחר מכן שמים את הפצצה הגרעינית, ומפעילים את שעון העצר שלו, הם מגיעים לספינה זמן קצר לפני שהפצצה מתפוצצת. המשחק הוא מעמדי, עם שחקנים בתפקידים של קצין (Officer), חייל מיוחד (Special Weapons), חובש (Medic), וטק (Tech). בכל כיתה יש שתי דמויות לבחירה, עם הבדלים ביכולת. מעניק לדמות בונוס גדול לפגיעה ונזק שהשחקן גורם, יש לו גישה לרובה חזק עם מטול רימוני תבערה, הדמות הזאת מסוגלת גם לזרוק כמות גדולה של חומרי נפץ. מביא נזק גלם גדול, מצויד עם רובה ציד מותאם אישית, קיבולת מחסנית גבוהה, בעל גישה למכונות ירייה חזקות מאוד. המעמד הזה מסוגל לצייד ציוד ריפוי, עזרה ראשונה, ובעל יכולת לרפא את חבריו לקבוצה עם ה-Medigun שלו. נושא את חיישן התנועה, והוא הכיתה היחידה שמסוגלת לפתוח דלתות נעולות ומקומות נעולים אחרים, יש לו גישה לרובי סער ובעל יכולת של יריית רימוני הלם. Unreal Tournament 2004 Half-Life 2 Valve אתר האינטרנט הרשמי של Alien Swarm Alien Swarm, באתר PCGamingWiki (באנגלית) הוויקי של המשחק (באנגלית)
אייר אסיה יפן

אייר אסיה יפן (ביפנית: エアアジア・ジャパン, באנגלית: AirAsia Japan) היא חברה לטיסות חסך יפנית שבסיסה נמצא בנמל התעופה הבינלאומי של נגויה. החברה המקורית בשם "אייר אסיה יפן" הוקמה בשנת 2012 כמיזם משותף לאול ניפון איירווייז (ANA) שהחזיקה ב-67% ממניות החברה ולחברה המלזית אייר אסיה שהחזיקה ב-33% הנותרים. אייר אסיה יפן היא החברה הבת החמישית של אייר אסיה, והתשיעית של ANA. ביוני 2013 החליטה אייר אסיה לצאת מהשותפות בחברה, ולכן הודיעה החברה על מיתוג מחדש בשם ונילה אייר. בשנת 2014 החליטה אייר אסיה על כניסה מחודשת לשוק היפני בעזרת השקעה של מספר חברות מקומיות. רישיון ההפעלה של החברה התקבל בסוף שנת 2015 והחברה החלה לפעול לבסוף בשנת 2017. צי המטוסים של החברה נכון לינואר 2019: מדיה וקבצים בנושא אייר אסיה יפן בוויקישיתוף אייר אסיה יפן, ברשת החברתית פייסבוק אייר אסיה יפן, ברשת החברתית אקס (טוויטר) אייר אסיה יפן, ברשת החברתית אינסטגרם מדיה וקבצים בנושא אייר אסיה יפן באתר Airliners.net "AirAsia Japan commences operations on 1 August 2012 | CAPA". Centre for Aviation. פרטי צי המטוסים של אייר אסיה יפן, באתר airfleets.net (באנגלית)
פיץ' אוויאיישן

פיץ' אוויאיישן (ביפנית: ピーチ・アビエーション, באנגלית: Peach Aviation) היא חברת תעופה זולה יפנית. החברה מפעילה טיסות מבסיסה שבקנסאי ליעדים בקוריאה הדרומית, הונג קונג, טאיוואן, ויפן. החברה הוקמה בפברואר 2011 תחת השם A&F Aviation, תחילה הוקמה כמיזם משותף של אול ניפון איירווייז וקבוצת ההשקעות First Eastern Investment Group מהונג קונג. החברה קיבלה את אישור הרשויות באפריל 2011, ושינתה את שמה ל-פיץ' אוויאיישן במאי אותה שנה. שינוי השם; יחד עם בחירת צבע הלוגו - סגול, נועד לשוות לחברה מראה צעיר ועדכני. נכון לספטמבר 2018, מחזיקה חברת ההחזקות ANA ב-77.9% ממניות החברה. היתר מחולקות בין החברה הממשלתית-ציבורית INCJ, המחזיקה ב-15.1%, וקבוצת ההשקעות FEIG, המחזיקה ב-7.0%. טיסת הבכורה של החברה התקיימה ב-1 במרץ 2012, בין אוסקה לנמל התעופה ניו צ'יטוס שבסאפורו. צי המטוסים של החברה נכון לינואר 2019: מדיה וקבצים בנושא Peach בוויקישיתוף פיץ' אוויאיישן, ברשת החברתית פייסבוק פיץ' אוויאיישן, ברשת החברתית אקס (טוויטר) פיץ' אוויאיישן, ברשת החברתית אינסטגרם פיץ' אוויאיישן, סרטונים בערוץ היוטיוב מדיה וקבצים בנושא Peach באתר Airliners.net About Peach - Corporate Profile ‏"Cut-rate carrier Peach starts flights" באתר ג'פאן טיימס 2 במרץ 2012‏ פרטי צי המטוסים של פיץ' אוויאיישן, באתר airfleets.net (באנגלית)
שומר גן החיות

שומר גן החיות (באנגלית: Zookeeper) הוא סרט קומדיה רומנטית משנת 2011. הסרט דובב לעברית בישראל ושודר גם בגרסה באנגלית. הוא זכה לביקורות מעורבות. הסרט בוים על ידי פרנק קורצ'י. החיות בגן חיות מסוים מחליטות לשבור שתיקה על מנת לעזור לשומר גן החיות האהוב עליהן למשוך את תשומת הלב של האישה ששבתה את ליבו. אתר האינטרנט הרשמי של שומר גן החיות (באנגלית) "שומר גן החיות", במסד הנתונים הקולנועיים IMDb (באנגלית) "שומר גן החיות", באתר נטפליקס "שומר גן החיות", באתר AllMovie (באנגלית) "שומר גן החיות", באתר Rotten Tomatoes (באנגלית) "שומר גן החיות", באתר Box Office Mojo (באנגלית) "שומר גן החיות", באתר Metacritic (באנגלית) "שומר גן החיות", באתר אידיבי "שומר גן החיות", במסד הנתונים הקולנועיים KinoPoisk (ברוסית) שומר גם החיות באתר אישים (דיבוב לעברית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.